2016 m. liepą daugelis užsienio vežėjų, įvažiuodami į Rusijos teritoriją, sulaukė ypatingo šios šalies muitininkų dėmesio – pareigūnai tikrino, kaip į Rusijos Federaciją yra įvežama medinė tara – paletės.
Pasak advokatų kontoros Urvest teisininko Aleksejaus Zimino, papildoma palečių patikra prasidėjo gavus Federealinės veterinarijos ir fitosanitarijos tarnybos laišką, kuriame teigiama, kad dėl padažnėjusių atvejų, kai į šalies teritoriją įvežama užkrėsta medinė tara, pasienyje minėta tara turi praeiti fitosanitarinį karantiną. Pastarąjį pavedama atlikti atitinkamiems Rusijos žemės ūkio priežiūros pareigūnams.
Reikalas tas, kad medinė pakuotė pagal Muitinės sąjungos įstatymus priskiriama produkcijai, kuriai, dėl didelės fitosanitarinio užkrato rizikos būtinas karantinas. Būtent todėl į Muitinės sąjungos šalių teritorija ši tara įvežama su atitinkamu fitosanitariniu sertifikatu. Išimtis buvo padaryta tik medinėms pakuotėms, kurios galėjo būti įvežamos be minėto sertifikato, jeigu būdavo pažymėtos specialiu tarptautiniu ženklinimu. Ženklo tipą reglamentuoja Tarptautinis fitosanitarinių normų standartas ISPM 15. Žymėjimas patvirtina, kad įvežama paletė buvo atitinkamai apdorota.
Jeigu paletė nėra paženklinta ir vežėjas neturi atitinkamo fitosanitarinio sertifikato, tokios taros muitinė gali ir neleisti įvežti.
Tiesa, Muitinės sąjungos šalyse medinės pakuotės ar tvirtinimo medžiagos papildomą fitosanitarinę kontrolę praeina tik tada, kai jie yra savarankiška preke arba deklaruojami atskirai. Tai yra, kai medinės paletės yra įtrauktos į deklaraciją, kaip sudėtinė prekės dalis, atskirai jos neturėtų būti tikrinamos. Kitais atvejais, kai paletės yra daugkartinio naudojimo tara, jos turi būti tikrinamos.
Iki atitinkamų tarnybų laiško buvo tikrinamos tik tos paletės, ant kurių buvo sukrautos atskirų kategorijų prekės. Dabar į rizikos grupę patenka visi vežėjai, kurių krovinyje yra medinės pakuotės, nes muitininkai tikrina visą be išimties transportą.
Įvertinus susidariusią situaciją, vežėjams reiktų laikytis šių rekomendacijų:
Muitinės sąjungos šalyse naudoti tik atitinkamu tarptautiniu ženklinimu pažymėtas medines pakuote arba turėti atitinkamus fitosanitarinius sertifikatus.
Planuojant maršrutus per RF teritoriją, iš anksto numatyta galimas prastovas muitinėje.
Galvojant apie transporto priemones, vertėtų rinktis tentines puspriekabes, nes jos leidžia patikrinti palečių žymėjimą neiškraunant prekių.
Prieš kelionę susipažinkite su važtaraščiais. Jeigu paletės įkalkuliuotos į prekės kainą, muitininkams nusprendus jas patikrinti, galėsite užprotestuoti jų veiksmus.
Įdomu tai, kad skirtingose Rusijos Federacijos sienos perėjimo punktuose palečių patikros intensyvumas skiriasi. Tai rodo, kad vieningos praktikos šiuo klausimu nėra suformuluota. Dagelyje pasienio postų tiesiog trūksta pajėgumų visų krovinių patikrai, todėl tikėtina, kad netrukus kontrolės intensyvumas gerokai sumažės.